Inanda Dam & Oord Gekose Oord - Forum Topic
Forums / 4. Resorts / KwaZulu-Natal / Inanda Dam & Resort - Msinsi Resorts / Inanda Dam & Oord Gekose Oord
views: 17 426 976
views: 17 262 846
02 Oct 2019 @ 15:32:11 pm
Inanda Dam & Oord - Hillcrest, KwaZulu-Natal
Slegs enkele kilometers anderkant Hillcrest, ‘n voorstad van Durban, is die vallei van ‘n Duisend Heuwels. Daar kan u direk inry in Suid-Afrika se sport en besigtigings geskiedenis by Inanda dam en -oord. Hierdie plek het legendaries bekend geword as die tweede, verpligte oornag stilhouplek vir die Dusi Kano-maraton. Afgesien van sport en baie ander uitdagende vermake, het ons ook aanloklike piekniekplekke vir dagbesoekers met pragtige uitsig oor die dam, met zebra, wild en voëlbesigtiging terwyl u ontspan.
03 Oct 2019 @ 06:30:17 am
Toe ek nog 'n tjokkertjie was het ons met ons eerste April vakansie trip oppad Umhlanga Rocks Caravan Park eers by my Pa se tannie gestop in Durban.
Toe ons daar weg trek moes my Pa die pad vind Umhlanga toe.
Ons het toe op ge-eindig in die area "Valley of a Thousand Hills". Bultjie op en bultjie af het ons baie lank gery aan die 25km tussen Durban en Umhlanga Rocks.
My ouers het 'n groot grap van die Valley of a thousand hills trippie gemaak.
03 Oct 2019 @ 12:10:19 pm
Dis vreemd, maar ek was seker nou al by enige plek suid van die Kongo, 'n paar maal. Maar ek het nog nooit vakansie gehou in of naby Durban nie. Ek het al 'n projek in Richardsbaai gehad, maar het glad nie gehou van daai taai warm weer nie. Ek het al 'n Paasnaweek in 'n hotel gespandeer omdat dit 'n promosie was wat ons gebruik het, maar dit was NAG! Ek het gesweer ek sit nooit weer my voet daar nie, ek het nog nooit gesien hoe 'n see ontaard in 'n massa bewegende mense waar ek nooit my lewe in sal waag nie. Dit was soos n horror-movie wat nooit ophou nie.
Ek moet tog eendag 'n draai gaan maak daar by julle Sharkies, dalk verander ek my opinie.
03 Oct 2019 @ 14:29:18 pm
Soos jy Danie was ek nog nooit op die Suid Kus naby die ou Transkei area gewees nie. Naaste wat ek daar aangekom het was een keer in Port Shepstone.
Jare terug is ek mee gedeel dat dit een van die mooiste gedeeltes is in ons land.
Sal ook moet plan maak.
Pragtige kampeerplekke en beste weer in die winter. Hierdie jaar nog nie eens trui gedra nie.
Inanda dam is die oornag plek vir die tweede dag van die Dusi kanoe wedloop. Daai dam is groot na 'n harde dag se roei.